**ΕΡΤ2 – Ενημερωτικό σημείωμα προγράμματος**

**Σας ενημερώνουμε ότι το πρόγραμμα της ΕΡΤ2 συμπληρώνεται ως εξής:**

**ΚΥΡΙΑΚΗ 30/6/2024, στις 23:00: ΜΟΥΣΙΚΟ ΠΡΟΓΡΑΜΜΑ: «Το μυστικό τραγούδι του κάστρου» (Μ) W live streaming & διαθέσιμο στο ERTFLIX**

Η **Ορχήστρα Σύγχρονης Μουσικής της ΕΡΤ** παρουσιάζει μια ξεχωριστή συναυλία με το βραβευμένο έργο του **Γιώργου Βούκανου, «Το μυστικό τραγούδι του κάστρου».**

Η συναυλία πραγματοποιήθηκε στο Κάστρο Χλεμούτσι του νομού Ηλείας, στο πλαίσιο του 9ου Διεθνούς Φεστιβάλ του Δήμου Ανδραβίδας – Κυλλήνης.

Ερμηνεύουν: **Δώρος Δημοσθένους,** **Άντα Αθανασοπούλου**

Αφήγηση: **Αστέριος Πελτέκης, Χρύσα Ρώμα**

Μουσική διεύθυνση: **Γιώργος Αραβίδης**

Τηλεσκηνοθεσία: **Χρήστος Φασόης**

**Διάρκεια:** 88΄

**ΔΕΥΤΕΡΑ 1/7/2024, στις 21:00: ΞΕΝΗ ΤΑΙΝΙΑ: «Μόνοι στο Παρίσι» (Deux moi / Someone, Somewhere) K12 GR live streaming & διαθέσιμο στο ERTFLIX**

**Ροματική κομεντί συμπαραγωγής Γαλλίας-Βελγίου 2019**

**Σκηνοθεσία:** Σεντρίκ Κλαπίς

**Πρωταγωνιστούν:** Φρανσουά Σιβίλ, Άνα Ζιραρντό, Καμίλ Κοτέν, Ρεμπέκα Μάρντερ, Πιέρ Νινέ, Φρανσουά Μπερλεάν

**Διάρκεια:**105΄

**Υπόθεση:** Ο Ρεμί και η Μελανί ζουν στο Παρίσι. Υποφέρουν από κατάθλιψη και χρειάζονται κάποιον να τους αγαπήσει. Μένουν τόσο κοντά αλλά δεν γνωρίζονται και ας ταιριάζουν τόσο. Άραγε, η τύχη θα τους φέρει στον ίδιο δρόμο;

Ο βετεράνος σκηνοθέτης της ρομαντικής κομεντί επιστρέφει με μία ταινία για την τύχη και την αγάπη με φόντο την πιο ερωτική πόλη του κόσμου.

**ΤΡΙΤΗ 2/7/2024, στις 21:00: ΞΕΝΗ ΤΑΙΝΙΑ: «Μαύρο και μπλε» (Black and Blue) K12 GR live streaming & διαθέσιμο στο ERTFLIX & Παράλληλη μετάδοση στην Κύπρο**

**Αστυνομικό θρίλερ, παραγωγής ΗΠΑ 2019**

**Σκηνοθεσία:** Ντίον Τέιλορ

**Πρωταγωνιστούν:** Ναόμι Χάρις, Ταϊρίς Γκίμπσον, Φρανκ Γκρίλο, Μάικ Κόλτερ, Ριντ Σκοτ, Τζον Τσαρλς

**Διάρκεια**: 100΄

**Υπόθεση:** Μια νεοσύλλεκτη αστυνομικός, η Αλίσια Γουέστ, που ζει στο Ντιτρόιτ, γίνεται αυτόπτης μάρτυρας του φόνου ενός διακινητή ναρκωτικών από διεφθαρμένους συναδέλφους της. Το περιστατικό αυτό βιντεοσκοπείται από την κρυφή κάμερα που βρίσκεται πάνω στη στολή της. Η Αλίσια προσωρινά κατορθώνει να ξεφύγει, με τη βοήθεια του μοναδικού ανθρώπου από την κοινότητά της που είναι πρόθυμος να τη βοηθήσει.

Ωστόσο, ο κλοιός στενεύει, καθώς πλέον μπαίνει στο στόχαστρο τόσο των διακινητών όσο και των διεφθαρμένων συναδέλφων της, οι οποίοι την καταδιώκουν αμείλικτα, ώστε να εμποδίσουν τη γνωστοποίηση των όσων έγιναν και να την κάνουν να σωπάσει μια και καλή.

**ΤΕΤΑΡΤΗ 3/7/2024, στις 21:00: ΞΕΝΗ ΤΑΙΝΙΑ: «Ένας χρόνος στη Νέα Υόρκη» (My Salinger Year) Κ12 GR live streaming & διαθέσιμο στο ERTFLIX**

**Δράμα, συμπαραγωγής Καναδά-Ιρλανδίας 2020**

**Σκηνοθεσία:** Φιλίπ Φαλαρντό

**Πρωταγωνιστούν:** Μάργκαρετ Κουάλεϊ, Σιγκούρνι Γουίβερ, Ντάγκλας Μπουθ, Χάμζα Χακ, Μπράιαν Ο' Μπερν

**Διάρκεια:** 93΄

**Υπόθεση:** Νέα Υόρκη στα ‘90s. Η Τζοάνα μόλις αποφοίτησε και αποφασισμένη να κυνηγήσει το όνειρό της και να γίνει συγγραφέας, προσλαμβάνεται ως βοηθός της Μάργκαρετ, της ατζέντισσας του Τζ. Ντ. Σάλιντζερ.

Βασικό καθήκον στο παλιομοδίτικo γραφείο της είναι να διαχειρίζεται την αλληλογραφία του Τζ. Ντ. Σάλιντζερ.

Καθώς διαβάζει τα γράμματα των θαυμαστών του δημοφιλούς συγγραφέα δυσκολεύεται όλο και περισσότερο να στέλνει το τυποποιημένο και απρόσωπο γράμμα, που έχει ορίσει το πρακτορείο και αρχίζει να απαντά περισσότερο προσωπικά με συγκινητικά και αστεία αποτελέσματα.

Καθώς η Τζοάνα χρησιμοποιεί τη φωνή του σπουδαίου συγγραφέα ανακαλύπτει σιγά-σιγά και τη δική της.

Η ταινία βασίζεται στο αυτοβιογραφικό βιβλίο της Τζοάνα Ράκοφ.

**ΠΕΜΠΤΗ 4/7/2024, στις 21:00: ΞΕΝΗ ΤΑΙΝΙΑ: «Χωρίς μέτρο» (Whiplash) Κ12 GR live streaming & διαθέσιμο στο ERTFLIX & Παράλληλη μετάδοση στην Κύπρο**

**Μουσικό δράμα, παραγωγής ΗΠΑ 2014**

**Σκηνοθεσία:** Ντάμιεν Σαζέλ

**Πρωταγωνιστούν:** Μάιλς Τέλερ, Τζέι Κέι Σίμονς, Πολ Ράιζερ, Μελίσα Μπενόιστ, Όστιν Στόουελ, Τζέισον Μπλερ, Έιπριλ Γκρέις

**Διάρκεια:** 98΄

**Υπόθεση:** O 19χρονος Άντριου είναι ένας ταλαντούχος ντράμερ, ένας από τους καλύτερους σπουδαστές στο «Shaffer Conservatory» της Νέας Υόρκης. Πεισματάρης και φιλόδοξος, στα όρια του αλαζονικού, κάνει μεγάλα, τεράστια όνειρα: δεν θα συμβιβαστεί με τη μετριότητα, όπως ο καθηγητής Γυμνασίου φιλόλογος πατέρας του. Ή με μια μικροαστική δήθεν καριέρα, όπως τα κομπασμένα ξαδέλφια του.

Εκείνος είναι καλλιτέχνης. Θα γίνει ο καλύτερος. Θα γράψει ιστορία. Θα δουλέψει σκληρά και θα κερδίσει μία θέση στην ορχήστρα του Τέρενς Φλέτσερ, του διαβόητου μαέστρου της τζαζ, του καθηγητή που όλοι στη σχολή σέβονται και τρέμουν ταυτόχρονα. Αν σε επιλέξει ο Φλέτσερ, αν αντέξεις τα καψόνια και τη σκληρή του αγάπη, τότε ένας μεγάλος δρόμος ανοίγεται μπροστά σου. Ο Άντριου αισθάνεται ανίκητος, δυνατός. Και ο Φλέτσερ όντως τον επιλέγει. Πρόσεξε τι εύχεσαι, λένε οι σοφοί αυτού του κόσμου. Γιατί ο δρόμος προς την επιτυχία είναι στρωμένος με αίμα, δάκρυα και ιδρώτα. Κυριολεκτικά.

Η ταινία ήταν υποψήφια για 144 βραβεία, κερδίζοντας τα 98 απ’ αυτά, μεταξύ των οποίων 3 Όσκαρ: Β’ Ανδρικού Ρόλου για τον Τζέι Κέι Σίμονς, Καλύτερης Ηχοληψίας και Καλύτερου Editing.

**ΚΥΡΙΑΚΗ 7/7/2024, στις 23:00: ΜΟΥΣΙΚΟ ΠΡΟΓΡΑΜΜΑ: «Γιώργος Περρής: A Sunset in Greece» (Μ) GR live streaming & διαθέσιμο στο ERTFLIX**

Μία ξεχωριστή συναυλία στον χώρο του αρχαίου ναού της Αφαίας στην Αίγινα.

Ο **Γιώργος Περρής** ερμηνεύει τραγούδια από το τελευταίο του άλμπουμ, με συνθέσεις της **Ευανθίας Ρεμπούτσικα** και στίχους της **Λίνας Νικολακοπούλου.**

Τραγούδια ελπίδας και ενότητας στα αγγλικά, ελληνικά, γαλλικά και ισπανικά.

Μαζί του στη σκηνή εμφανίζονται ο **Μάριος Φραγκούλης** και η **Ευανθία Ρεμπούτσικα.**

**Σκηνοθεσία:** Κλαίρη Φαφούτη

**Κείμενα:** Λίνα Νικολακοπούλου

**ΔΕΥΤΕΡΑ 8/7/2024, στις 21:00: ΞΕΝΗ ΤΑΙΝΙΑ: «Late Night» K12 GR live streaming & διαθέσιμο στο ERTFLIX & Παράλληλη μετάδοση στην Κύπρο**

**Κομεντί, παραγωγής ΗΠΑ 2019**

**Σκηνοθεσία:** Νίσα Γκανάτρα

**Πρωταγωνιστούν:** Έμα Τόμσον, Μίντι Κάλινγκ, Τζον Λίθγκοου, Χιου Ντάνσι, Ράιντ Σκοτ, Ντένις Ο’ Χέαρ

**Διάρκεια:** 94΄

**Υπόθεση:** Έπειτα από δεκαετίες κυριαρχίας στη νυχτερινή ζώνη των talk show της αμερικανικής τηλεόρασης, η Βρετανίδα Κάθριν Νιούμπερι βρίσκεται αντιμέτωπη με το τέλος. Η νέα διευθύντρια προγράμματος του δικτύου ετοιμάζεται να την αντικαταστήσει εξαιτίας των χαμηλών ποσοστών τηλεθέασης, αφού η σνομπ και ελιτίστικη αντιμετώπιση της Κάθριν ως προς τη θεματολογία και τους καλεσμένους της δεν συνάδει με τις σύγχρονες τάσεις των social media και του νεαρού σε ηλικία κοινού.

Την ίδια στιγμή, ο άρρωστος από καρκίνο σύζυγός της και το προσωπικό της εκπομπής, το οποίο την τρέμει, ενισχύει την τοξικότητα στη ζωή της, έως ότου μπαίνει στο επιτελείο της μια νέα συγγραφέας.

**ΤΡΙΤΗ 9/7/2024, στις 21:00: ΞΕΝΗ ΤΑΙΝΙΑ: «Αόρατος εχθρός» (Eye in the Sky)** **K12 GR live streaming & διαθέσιμο στο ERTFLIX**

**Πολεμικό θρίλερ, συμπαραγωγής Ηνωμένου Βασιλείου -** **Νότιας Αφρικής 2015**

**Σκηνοθεσία:** Γκάβιν Χουντ

**Σενάριο:** Γκάι Χίμπερτ

**Φωτογραφία:** Χάρης Ζαμπαρλούκος

**Μοντάζ:** Μέγκαν Γκιλ

**Μουσική:** Πολ Χέπκερ, Μαρκ Κίλιαν

**Παραγωγή:** Γκεντ Ντόχερτι, Κόλιν Φερθ, Ντέιβιντ Λάνκαστερ

**Πρωταγωνιστούν:** Έλεν Μίρεν, Άαρον Πολ, Άλαν Ρίκμαν, Μπαρκάντ Αμπντί, Τζέρεμι Νόρθαμ, Ίαν Γκλεν, Φίμπι Φοξ

**Διάρκεια:** 98΄

**Υπόθεση:** Η συνταγματάρχης Κάθριν Πάουελ είναι επικεφαλής μιας βάσης στο Λονδίνο που ανήκει στις μυστικές υπηρεσίες και χρησιμοποιεί drones για την περάτωση των επιχειρήσεών της. Στην τρέχουσα ατζέντα βρίσκεται η σύλληψη επικίνδυνων τρομοκρατών, στο Ναϊρόμπι στην Κένυα. Το σκηνικό κλιμακώνεται όταν οι συνθήκες επιτάσσουν η απλή σύλληψη να μετατραπεί σε εξολόθρευση, αφού οι τρομοκράτες ετοιμάζονται άμεσα για αποστολές αυτοκτονίας.

Από τη βάση του στη Νεβάδα, ο πιλότος drone Στιβ Γουότς είναι έτοιμος να αφανίσει τους στόχους όταν ένα εννιάχρονο κοριτσάκι εμφανίζεται απροσδόκητα κοντά στη ζώνη πυρός. Με τον κίνδυνο των απρόβλεπτων παράπλευρων απωλειών να μπαίνουν στην εξίσωση, αυτός που θα πάρει την τελική απόφαση θα πρέπει να σταθμίσει πολύ καλά όλα τα ενδεχόμενα και τις συνέπειές τους.

**TETΑΡΤΗ 10/7/2024, στις 21:00: ΞΕΝΗ ΤΑΙΝΙΑ: «Αναμνήσεις μιας γκέισας» (Memoirs of a Geisha) K12 GR live streaming & διαθέσιμο στο ERTFLIX & Παράλληλη μετάδοση στην Κύπρο**

**Αισθηματικό δράμα, συμπαραγωγής ΗΠΑ-Ιαπωνίας-Γαλλίας 2005**

**Σκηνοθεσία:** Ρομπ Μάρσαλ

**Πρωταγωνιστούν:** Ζανγκ Ζιγί, Κεν Γουατανάμπι, Γκονγκ Λι, Μισέλ Γιο, Κότζι Γιαγκούσο, Γιούκι Κούντο, Καόρι Μομόι

**Διάρκεια:** 146΄

**Υπόθεση:** Στη δεκαετία του 1920, η 9χρονη Τσίγιο Σακαμότο πωλείται σε έναν οίκο γκέισας, όπου αναγκάζεται να υπηρετεί, χωρίς να παίρνει τίποτα ως αντάλλαγμα, μέχρι η ιεραρχία του οίκου να αποφασίσει αν είναι αρκετά ποιοτική για να εξυπηρετήσει την πελατεία - άνδρες που την επισκέπτονται και πληρώνουν για συζήτηση, χορό και τραγούδι.

Η δαιδαλώδης πορεία της προς το πεπρωμένο της είναι ωστόσο γεμάτη εμπόδια, καθώς η Σαγιούρι (όπως θα γίνει γνωστή) διαπραγματεύεται τον μυστικοπαθή, περίπλοκο και πολιτικό υπόκοσμο της κοινωνίας των γκεϊσών της προπολεμικής Ιαπωνίας.

Μια μάχη για την εξουσία με τη συγκάτοικο γκέισα Χατσουμόμο παραλίγο να καταδικάσει τη Σαγιούρι στη ζωή της υπηρέτριας. Αλλά αυτό αλλάζει όταν την παίρνει υπό την προστασία της η Μάμεχα, η οποία προετοιμάζει τη Σαγιούρι για την είσοδό της στην κοινωνία των γκεϊσών.

Ο Β΄ Παγκόσμιος Πόλεμος επεμβαίνει, αλλάζοντας τα πάντα, αλλά η Σαγιούρι επιμένει, ακολουθώντας το όνειρό της μέχρι τέλους.

Η ταινία βασίζεται στο ομότιτλο μυθιστόρημα του Άρθουρ Γκόλντεν που εκδόθηκε το 1997, ήταν υποψήφια για έξι βραβεία Όσκαρ το 2006 και τελικά κέρδισε τρία: Καλύτερης Φωτογραφίας, Καλύτερης Καλλιτεχνικής Σκηνοθεσίας και Καλύτερης Ενδυματολογίας.

**Λόγω της μεγάλης διάρκειας της ταινίας, η ελληνική σειρά «ΧΕΙΜΕΡΙΝΗ ΕΞΟΔΟΣ» θα μεταδοθεί στις 23:30, ενώ η ξένη σειρά «ΚΑΤΗΓΟΡΟΥΜΕΝΟΙ» (Ε) - Επ. 15ο (τελευταίο), μεταφέρεται για την Πέμπτη 11/7/2024, στις 23:00.**

**ΠΕΜΠΤΗ 11/7/2024, στις 23:00: ΞΕΝΗ ΣΕΙΡΑ: «ΚΑΤΗΓΟΡΟΥΜΕΝΟΙ» (ACCUSED) (E)**

**Αυτοτελείς αστυνομικές ιστορίες, παραγωγής ΗΠΑ 2023**

**Πρωταγωνιστούν:** Φάρα Αβίβα, Άμπιγκεϊλ Μπρέσλιν, Κιθ Καραντάιν, Μέγκαν Μπουν, Μάλκομ – Τζαμάλ Γουόρνερ, Ρέιτσελ Μπίλσον, Μόλι Πάρκερ, Τζέισον Ρίτερ, Μέγκαν Ραθ, Μάικλ Τσίκλις, Γουίτνεϊ Κάμινγκς, Μπέτσι Μπραντ, Ίαν Άντονι Ντέιλ

Μια ανθολογία που αποτελείται από 15 έντονες, επίκαιρες και εξαιρετικά ανθρώπινες ιστορίες εγκλήματος και τιμωρίας.

Κάθε επεισόδιο έχει μια γρήγορη, ενδιαφέρουσα πλοκή που ερευνά ένα διαφορετικό έγκλημα, σε μια διαφορετική πόλη.

Το κοινό ανακαλύπτει πώς ένας συνηθισμένος άνθρωπος παγιδεύεται σε εξαιρετικές περιστάσεις και πώς μια παρορμητική απόφαση μπορεί να επηρεάσει την πορεία της δικής του ζωής και των άλλων, για πάντα.

**Eπεισόδιο 15ο (τελευταίο):** **«Η ιστορία της Τζέσι»**

Μια έφηβη προσπαθεί να ανακαλύψει τον βιολογικό της πατέρα. Όταν όλες οι προσπάθειές της καταλήγουν σε αδιέξοδο, εκείνη φτάνει στα άκρα, προκειμένου να ανακαλύψει την αλήθεια.